sagorsarker/bangla-wikipedia huggingface dataset:
শক্তি বর্মণ

শক্তি বর্মণ () একজন প্যারিসে, ফ্রান্সে অবস্থিত একজন ভারতীয় বাঙালি চিত্রশিল্পী এবং ভাস্কর। ভারত ও বিদেশে উভয়ই শিল্প প্রেমীদের তার কাজ সম্পর্কে পরিচিত করাতে পেরেছেন। ছয় দশকেরও বেশি ধরে তিনি প্যারিসে তার পরিবারের সাথে বসবাস করছেন। বিদেশে যখন চিত্রশিল্পী হিসাবে তার জীবন গভীর শিকড় অঙ্কিত হয়েছে,তবুও,তিনি নিজের দেশের সাথে যোগাযোগ হারিয়ে ফেলেননি, কলকাতা, মুম্বাই, দিল্লিতে তার কাজ প্রদর্শনের জন্য প্রায়ই ভারতে আসেন।
শৈশবের দিনগুলো কেটেছে বাংলাদেশে (স্বাধীনতা-পূর্বে ভারতর অংশ ছিল)। ব্রাহ্মণবাড়িয়ার বিদ্যাকুট গ্রামে। ঠাকুরদা ছিলেন তালুকদার। কিন্তু বাবা-কাকারা ব্যবসাসূত্রে কলকাতাবাসী ছিলেন। মা উমাতারা বর্মণ আর বাবা আদিনাথ বর্মণ কলকাতার বাড়িতে থাকতেন। তার প্রথম জন্মদিন পালন করতে মা তাকে নিয়ে বিদ্যাকুট গ্রামে আসেন আর সেখানেই তিনি বেড়ে ওঠেন। গ্রামের সৌন্দর্য এবং রঙিন সামাজিক ও ধর্মীয় উৎসবের সৌন্দর্য তাকে আকৃষ্ট করে এবং তার সংবেদনশীল মনে একটি গভীর ছাপ রেখে যায়। সেই সময়ে,সম্ভবত,যখন তার মধ্যে শিল্পী জন্মগ্রহণ করেন - ফুল,গাছ,পাখি এবং প্রাণী; খোলা জলাশয় এবং নৌকা,বংশীবাদক এবং ঢাকির ছেলেদের দল-তার চিত্রকলার নির্যাস। এসবই পরে শিল্পীর সৃষ্টিতে ভিড় করেছে নানা চিত্রকল্পে। আট বছর বয়েস পর্যন্ত বিদ্যাকুট গ্রামে ছিলেন তারপর কলকাতায় চলে আসেন। তিনি কলকাতার গভর্নমেন্ট কলেজ অফ আর্টস অ্যান্ড ক্রাফটসে এবং পরবর্তী কালে প্যারিসে ইক্লোল ন্যেশনাল দেস বিওস আর্টসে অধ্যয়ন করেন।১৯৫৬ সাল, মাত্র ২১ বছর বয়সে কলকাতা আর্ট কলেজের পড়া শেষ করে, শিল্পী হবার বাসনা নিয়ে জাহাজে পারি দেন প্যারিসের পথে সঙ্গে ফরাসি সরকারের বৃত্তি।
শক্তি বর্মণ বিবাহ করেন ফরাসি চিত্রশিল্পী ম্যাইট ডেলটেইলকে ()। তার প্রসারিত পরিবারে অনেক বিখ্যাত শিল্পী রয়েছেন: তার মেয়ে চিত্রশিল্পী মায়া বর্মণ, ফ্রান্সে বসবাস ও কাজ করেন,বিভিন্ন পুরস্কারও জিতেছেন; এবং তার ভাইঝি, জয়শ্রী বর্মণ তার দ্বারা অনুপ্রাণিত হয়েছিলেন এবং একজন উল্লেখযোগ্য শিল্পী; তার ভাইঝি জামাই,পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন।
প্যারিসে ছাত্র থাকাকালীন তিনি সেখানে তার প্রথম প্রদর্শনী করেন। ১৯৫৪ সালে কলকাতায় তার প্রথম একক প্রদর্শনী হয়, এবং এরপর থেকে বিশ্বব্যাপী প্রদর্শিত হয় তার শিল্পকলার, যার মধ্যে রয়েছে প্যারিসের গ্যালারি ডেস বিউকস আর্টসের () মতো স্থান; পিকাদিলি গ্যালারী, লন্ডন(); গ্যালারিয়া ডউকেট এট কুতুরেও, প্যারিস(); গ্যালারিয়া নুভো সাগিটারিও, মিলান(); এবং গ্যালারিয়া সাগর,জুরিখ()।ইউরোপ ও আমেরিকা ছাড়াও তিনি জাপানেও প্রদর্শনী করেছেন।
বর্তমানে শক্তি বর্মণ প্যারিস,ফ্রান্সে বসবাস এবং কাজ করেন।
চাঁপদানি বিধানসভা কেন্দ্র

চাঁপদানি (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৭ নং চাঁপদানি বিধানসভা কেন্দ্রটি চাঁপদানি পৌরসভা, বৈদ্যবাটি পৌরসভা, শ্রীরামপুর পৌরসভার ১, ২ এবং ২০ থেকে ২৪ নং ওয়ার্ডের অন্তর্গত এবং পায়রাপুর গ্রাম পঞ্চায়েত শ্রীরামপুর উত্তরপাড়া সিডি ব্লকের অন্তর্গত।
চাঁপদানি বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।
এম আব্দুর রহিম

এম আব্দুর রহিম (২১ নভেম্বর ১৯২৭ - ৪ সেপ্টেম্বর ২০১৬) একজন বাংলাদেশী রাজনীতিবিদ ছিলেন। তিনি বাংলাদেশের সংবিধান প্রণয়ন কমিটির অন্যতম সদস্য ছিলেন। তিনি ১৯৭০ সালে দিনাজপুর সদর ও চিরিরবন্দর (আংশিক) থেকে প্রাদেশিক পরিষদের সদস্য নির্বাচিত হন। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান।
আব্দুর রহিমের জন্ম ১৯২৭ সালের ২১ নভেম্বর দিনাজপুর জেলায়। মাদ্রাসা শিক্ষায় শুরু হয় তার প্রথম পাঠ। ১৯৪২ সালে জুনিয়র পরীক্ষায় উত্তীর্ণ হয়ে রাজশাহী হাই মাদ্রাসা (বর্তমান : হাজী মুহম্মদ মুহসীন সরকারি উচ্চ বিদ্যালয়) হতে মেট্রিকুলেশন পাশ করেন। ১৯৫০ সালে ১ম বর্ষে ভর্তি হন রাজশাহী কলেজে। সেখান থেকে ভর্তি হন কারমাইকেল কলেজে। সেখান থেকে উচ্চ মাধ্যমিক সম্পন্ন করার পর ১৯৫৬ সালে রাজশাহী কলেজ থেকে বি এ পাশ করে তিনি ঢাকা বিশ্ববিদ্যালয়ে আইন বিভাগে ভর্তি হন। ১৯৫৯ সালে এল এল বি ডিগ্রি অর্জন করেন তিনি। ১৯৬০ সালে আইনজীবী হিসেবে দিনাজপুর বারে আইন পেশা শুরু করেন। ছাত্র থাকা অবস্থায় পাকিস্তান বিরোধী স্বাধিকার আন্দোলনে যোগ দেন। রাজশাহী কলেজের ছাত্র থাকা অবস্থায় ঐতিহাসিক ভাষা আন্দোলনের সকল কর্মসূচিতে অংশ নেন। কলেজের শহীদ মিনার নির্মাণে তিনি অগ্রণী ভূমিকা রাখেন। ১৯৫৪ সালের যুক্তফ্রন্ট নির্বাচনে তিনি হোসেন শহীদ সোহরাওয়ার্দীর সাথে নির্বাচনী কাজ করেন।
১৯৭১ সালে পাকিস্তানি হানাদার বাহিনী দিনাজপুর আক্রমণ করার পর জেলায় মুক্তিযুদ্ধ সংগ্রাম পরিষদ গঠন করা হয়। এতে আব্দুর রহিমকে আহ্বায়ক করা হয়। মুজিবনগর সরকার গঠনের পর তিনি পশ্চিম জোন-১ এর চেয়ারম্যান নিযুক্ত হন। সে সময়ে মুক্তিযুদ্ধকালীন পাকিস্তানি বাহিনীর বিরুদ্ধে কয়েকটি প্রত্যক্ষ সংগ্রামে নেতৃত্ব দেন তিনি। ঐ সময়ে সামরিক ট্রাইব্যুনাল রাষ্ট্রদ্রোহিতার অভিযোগে তাকে কারাদন্ডাদেশ প্রদান করে। স্বাধীনতার অব্যবহিত পরে যুদ্ধবিদ্ধস্ত বৃহত্তর দিনাজপুর অঞ্চল পুনর্গঠনের কাজ শুরু হলে আব্দুর রহিম ত্রাণ ও পুনর্বাসন কমিটির চেয়ারম্যান হিসেবে দায়িত্ব পালন করেন।
আব্দুর রহিম বঙ্গবন্ধু শেখ মুজিবুর রহমান সহ অন্যান্য নেতার বিরুদ্ধে দায়ের করা ঐতিহাসিক আগরতলা ষড়যন্ত্র মামলার লিগ্যাল এইড কমিটির সদস্য ছিলেন। তিনি ১৯৭০ সালে দিনাজপুর সদর ও চিরিরবন্দর (আংশিক) থেকে প্রাদেশিক পরিষদের সদস্য নির্বাচিত হন। পরবর্তীতে ১৯৯০ সালে তিনি জাতীয় সংসদ সদস্য নির্বাচিত হন। স্বাধীনত বাংলাদেশের সংবিধান প্রণয়ন কমিটির অন্যতম সদস্য ছিলেন। স্বাধীনতাত্তোর বাংলাদেশ আওয়ামী লীগের কেন্দ্রীয় কমিটির সহ-সভাপতি হন তিনি। তিনি দিনাজপুর জেলা আওয়ামী লীগ কমিটির সভাপতি, জেলা আইনজীবী সমিতির সভাপতি, বাংলাদেশ আওয়ামী লীগের কেন্দ্রীয় কমিটির সদস্য এবং উপদেষ্টামন্ডলীর সদস্য হিসেবেও দায়িত্ব পালন করেন।
দিনাজপুর ডায়াবেটিস হাসপাতাল, চক্ষু হাসপাতাল, রেড ক্রিসেন্ট হাসপাতাল এবং মুক্তিযুদ্ধে নির্যাতিতা নারীদের জন্য পুনর্বাসন কেন্দ্র প্রতিষ্ঠাসহ নানা ধরনের সামাজিক ও সাংস্কৃতিক সংগঠনের সঙ্গে যুক্ত ছিলেন এম আব্দুর রহিম।
আব্দুর রহিম দুই ছেলে ও চার মেয়ের পিতা। বড় ছেলে হলেন বিচারপতি এম এনায়েতুর রহিম এবং ছোট ছেলে হলেন সংসদ সদস্য ইকবালুর রহিম।
আব্দুর রহিম ২০১৬ সালের ৪ সেপ্টেম্বর বাংলাদেশের ঢাকার বার্ডেমে মৃত্যুবরণ করেন। তার মৃত্যুর পর ২০১৭ সালের ১৩ এপ্রিল, দিনাজপুর মেডিকেল কলেজের নাম পরিবর্তন করে এম আব্দুর রহিম মেডিকেল কলেজ ও হাসপাতাল নামকরণ করা হয়। ২০১৮ সালে স্বাধীনতা ও মুক্তিযুদ্ধে বিশেষ অবদানের জন্য বাংলাদেশ সরকার তাকে মরণোত্তর স্বাধীনতা পদক প্রদান করে।
লুইজি বার্তোলিনি

লুইজি বার্তোলিনি (; ৮ই ফেব্রুয়ারি ১৮৯২ - ১৬ই মে ১৯৬৩) ছিলেন একজন ইতালীয় চিত্রশিল্পী, লেখক ও কবি। জোর্জিও মোরান্দি ও জুসেপ্পে ভিভিয়ানির সাথে তাকে বিংশ শতাব্দীর শ্রেষ্ঠ ইতালীয় খোদাইশিল্পী বলে বিবেচনা করা হয়। তিনি তার রচিত উপন্যাস "লাদ্রি দি বিচিক্লেত্তে"র জন্য সুপরিচিত। এই উপন্যাসের উপর ভিত্তি করে ভিত্তোরিও দে সিকা ইতালীয় নব্যবাস্তববাদী চলচ্চিত্র "লাদ্রি দি বিচিক্লেত্তে" নির্মাণ করেন। তার রচিত ৭০টির বেশি বই প্রকাশিত হয়।
বার্তোলিনি ১৮৯২ সালের ৮ই ফেব্রুয়ারি কুপ্রামন্তানাতে জন্মগ্রহণ করেন। একাদেমিয়া দে রোমাতে প্রশিক্ষিত বার্তোলিনি ১৯১৪ সালে তার প্রথম নকশার কাজ করেন। রেমব্রন্ট, গয়া, তেলিমাকো সিনোরিনি, জোভান্নি ফাত্তুরি এবং ১৮শ শতাব্দীর ইতালীয় খোদাইয়ের কাজ দেখার পর তার শৈলীকে উনিশ শতাব্দীর ইতালীয় প্রকৃতিবাদী রীতির সাথে যোগসূত্র স্থাপন করা হয়। তিনি ১৯২৪ থেকে ১৯৬২ সাল পর্যন্ত ভেনিস বিয়েনাল্লের প্রায় প্রত্যেকটি সংস্করণে একজন খোদাইশিল্পী এবং চিত্রশিল্পী হিসেবে অংশগ্রহণ করতেন। ১৯৪২ সালে খোদাইয়ের জন্য পুরস্কার লাভ করেন। খোদাই কাজের জন্য তিনি ১৯৩২ সালে ফ্লোরেন্সে মোরান্দি ও উমবের্তো বোচ্চোনির সাথে যৌথভাবে পুরস্কার লাভ করেন, এবং ১৯৩৫ সালে রোম কুয়ার্দিন্নেলে এবং ১৯৫০ সালে লুগানোতে পুরস্কার লাভ করেন।
১৯৩৩ সালে তিনি অসিমোতে রাজনৈতিক কারণে গ্রেফতার হন। সেখানে তিনি কয়েক বছর ধরে ফ্যাসিবাদী শাসনব্যবস্থার সঙ্গে বসবাস করেছিলেন এবং তিনি নিজেও ফ্যাসিবাদের সাথে জড়িত ছিলেন। পরে আনকোনা জেলখানায় এক মাস জেল খাটার পর তিনি মন্তেফুস্কোর ছিলেন এবং তারপর মেরানোতে ১৯৩৮ সাল পর্যন্ত বসবাস করেন। তার জীবনীকারদের একজন লুসিয়ানো ত্রোসিওর মতে, একটি "প্রক্রিয়া এবং একটি কারাবাস প্রহসন" অনুযায়ী কারণ "ফ্যাসিবাদ বিরোধী" বার্তলিনি কিছুটা ভিন্ন ছিলেন, কারণ ফ্যাসিস্ট বিরোধীদের কারাগারে সন্তান ধারণ ক্ষমতা কমিয়ে দেয়া ও নিশ্চুপ করে দেয়া হয়েছিল।
সেলিমা আহমাদ

সেলিমা আহমাদ বাংলাদেশী ব্যবসায়ী। তিনি নিটল-নিলয় গ্রুপের ভাইস চেয়ারপার্সন এবং বাংলাদেশ উইমেন চেম্বার অব কমার্স অ্যান্ড ইন্ড্রাস্ট্রি’র প্রতিষ্ঠাতা ও সভাপতি।  তিনি বর্তমানে রাষ্ট্রয়াত্ত্ব ব্যাংক জনতা ব্যাংক লিমিটেডের পরিচালক হিসেবে দায়িত্ব পালন করছেন। এর আগে তিনি সোনালী ব্যাংক লিমিটেডের পরিচালকের দায়িত্ব পালন করেছেন। ২০১৪ সালে ব্যবসায় অনন্য অবদানের জন্য তিনি অসলো বিজনেস ফর পিস পুরস্কার লাভ করেন।  তিনি ইন্টারন্যাশনাল অ্যালায়েন্স ফর উইমেনের বৈশ্বিক দূত এবং ঢাকা বিশ্ববিদ্যালয়ের মাস্টার্স ইন বিজনেস অ্যাডমিনিস্ট্রেশনের শিক্ষক। 
সেলিমা আহমেদের বাবা এ কে এম ফজলুল হক এবং মা রহিমা হক। 
সেলিমা নিটল-নিলয় গ্রুপের ভাইস চেয়ারপার্সন। এটি বাংলাদেশের একটি উল্লেখযোগ্য ব্যবসায়ী প্রতিষ্ঠান যার ২৬টি কোম্পানী রয়েছে। এর মধ্যে ৬টি জয়েন্ট ভেঞ্চার এবং ৩টি পাবলিক লিমিটেড কোম্পানী। এর মধ্যে রয়েছে অটোমোবাইল, সিমেন্ট, পেপার, রিয়েল এস্টেট, ইলেকট্রনিক্স এবং আর্থিক সেবা। 
তিনি ২০১৮ সালের ৩০ ডিসেম্বর তারিখে অনুষ্ঠিত একাদশ জাতীয় সংসদ নির্বাচনে কুমিল্লা-২ আসন থেকে "সংসদ সদস্য" হিসাবে নির্বাচিত হন।
সেলিমা আহমেদের স্বামী ব্যবসায়ী নেতা ও এফবিসিসিআইয়ের সাবেক সভাপতি আবদুল মাতলুব আহমাদ। তাদের দুই সন্তান আব্দুল মুসাব্বির আহমেদ (নিটল) এবং আবদুল মারিব আহমেদ (নিলয়)।
শুশশা

শুশশা ( ) হল ভিত্তোরিও দে সিকা পরিচালিত ১৯৪৬ সালের ইতালীয় নয়াবাস্তববাদী চলচ্চিত্র। ছবিটিকে সে সিকার প্রথম সফল চলচ্চিত্র বলে বিবেচনা করা হয়। ছবিটির চিত্রনাট্য রচনা করেছেন সের্জিও আমিদেই, আদলফো ফ্রাঙ্কি, চেজারে জুলিও ভায়োলা ও চেজারে জাভাত্তিনি। এতে শ্রেষ্ঠাংশে অভিনয় করেন ফ্রাঙ্কো ইন্তেরলেঙ্গি, রিনালদো স্মোরদনি ও আন্নিয়েলো মেলে।
"শুশশা" ইতালির নয়াবাস্তববাদী চলচ্চিত্র আন্দোলনের প্রথম সময়ের চলচ্চিত্র। চলচ্চিত্রটি ১৯৪৮ সালে একাডেমি সম্মানসূচক পুরস্কার লাভ করে, যা বর্তমান শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার শাখার পূর্বরূপ ছিল এবং শ্রেষ্ঠ মৌলিক চিত্রনাট্য বিভাগে একটি পুরস্কারের মনোনয়ন লাভ করে।
"শুশশা" ছবিটি থেকে অনুপ্রাণিত হয়ে "একই নামের" একটি কমিক ধারাবাহিক ১৯৪৯ থেকে ১৯৫৬ সালে প্রকাশিত হয়।
এরিক উপশান্ত

কালুতারাগে এরিক এমিলা উপশান্ত (; জন্ম: ১০ জুন, ১৯৭২) কুরুনেগালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে চেশায়ার, কোল্টস ক্রিকেট ক্লাব, কুরুনেগালা যুব ক্রিকেট ক্লাবের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন এরিক উপশান্ত।
কুরুনেগালার মালিয়াদেবা কলেজে উচ্চশিক্ষা গ্রহণ করেন এরিক উপশান্ত। বেশ কয়েক বছর ধরে শ্রীলঙ্কা দলের পক্ষে খেলার সুযোগের অপেক্ষায় ছিলেন তিনি। অবশেষে ১৯৯৫-৯৬ মৌসুমে পাকিস্তান সফরে একদিনের আন্তর্জাতিকে অভিষেক হয় তার। এরপর অস্ট্রেলিয়া সফরের জন্য দল ঘোষণা করা হলেও পাকিস্তান সফরে তেমন উল্লেখযোগ্য ভূমিকা রাখতে না পারায় পুনরায় দলের বাইরে অবস্থান করতে থাকেন।
তিন বছর পর ১৯৯৯ সালের এশিয়ান টেস্ট চ্যাম্পিয়নশীপে ভারতের বিপক্ষে অভিষিক্ত হন তিনি। সিংহলীজ স্পোর্টস ক্লাবে ঐ টেস্টই তার একমাত্র টেস্টে পরিণত হয়। প্রথম ইনিংসে অন্যান্য সিমারের ন্যায় তিনিও তেমন সফলতা পাননি। তবে দ্বিতীয় ইনিংসে দর্শনীয় বোলিংশৈলী প্রদর্শন করে ২/৪১ বোলিং পরিসংখ্যান দাঁড় করান।
ফেব্রুয়ারি, ২০০১ সালে নিউজিল্যান্ড সফরে যাবার মাধ্যমে সংক্ষিপ্তকালের জন্য আন্তর্জাতিক ক্রীড়াঙ্গনে আবির্ভূত হন। আঘাতে জর্জরিত দিলহারা ফার্নান্দোর শূন্যস্থান পূরণে ইংল্যান্ড সফরে যান।
এরপর পেপসি কাপে অংশগ্রহণ করেন। বেশ সাফল্য লাভের প্রেক্ষিতে ইংল্যান্ডে অনুষ্ঠিত ক্রিকেট বিশ্বকাপ খেলার জন্য মনোনীত হয়েছিলেন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অর্জুনা রানাতুঙ্গার নেতৃত্বাধীন দলের সদস্য মনোনীত হন। ঐ প্রতিযোগিতায় গ্রুপ পর্ব থেকেই বিদায় নিতে হয় তার দলকে।
দীর্ঘ দূরত্ব নিয়ে ফাস্ট মিডিয়াম বোলিং করতেন ও উইকেট শিকারে তৃষ্ণার্ত ছিলেন। ঝাঁকড়া চুলের অধিকারী এরিক উপশান্ত বেশ কয়েকবার জাতীয় দলে খেলেছেন। কিন্তু খেলায় ধারাবাহিকতা না থাকায় দলের বাইরে থাকতে হয়েছে তাকে।
সচরাচর সিম বোলারদের উপযোগী পিচে তিনি তার ক্রীড়াশৈলী প্রদর্শনে ব্যর্থ হন। বলকে নিয়ন্ত্রণে রাখতে না পারা, ধারাবাহিকতাবিহীন নিশানার ফলে পুনরায় দলের বাইরে চলে যান। এরপর ঘরোয়া ক্রিকেটে কোল্টস ক্রিকেট ক্লাবে ফিরে যান।
গ্রহণযোগ্য মাত্রায় সঠিক নিশানা ও উচ্চতা নিয়ে বোলিং করতেন তিনি। এছাড়াও সিম বোলারদের বিপক্ষে নিজেকে মেলে ধরার চেষ্টা চালাতেন। ২০০৪ সালে টুয়েন্টি২০ ক্রিকেটে অংশ নেয়ার পর পরের মৌসুমে লিস্ট এ ক্রিকেটে অংশ নেন।
২০০০ সালের পর থেকে বিক্ষিপ্তভাবে শ্রীলঙ্কার পক্ষে খেলতে থাকেন। এ সময় তিনি দিলহারা ফার্নান্দো’র বিকল্প হিসেবে চিহ্নিত হয়েছেন।
চন্দননগর বিধানসভা কেন্দ্র

চন্দননগর (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৯ নং চন্দননগর বিধানসভা কেন্দ্রটি চন্দননগর পৌরসংস্থা এবংভদ্রেশ্বর পৌরসভার অন্তর্গত।
চন্দননগর বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।
ভারত দূতাবাস, ওয়াশিংটন, ডি.সি.

ওয়াশিংটন, ডি.সি.-তে অবস্থিত ভারত দূতাবাস হচ্ছে ভারতীয় প্রজাতন্ত্রের একটি কূটনৈতিক মিশন যা মার্কিন যুক্তরাষ্ট্রে অবস্থিত। এটি ওয়াশিংটন, ডি.সি.র দূতাবাস সারির একটি কক্ষে অবস্থিত যা মূলত ১৯০১ সালে টি. মরিস মুরীর জন্য নির্মাণ করা হয়েছিল। এটা মার্কিন যুক্তরাষ্ট্রে নিযুক্ত ভারতীয় রাষ্ট্রদূতদের দ্বারা পরিচালিত হয়।
এছাড়াও নিউ ইয়র্ক সিটি, সান ফ্রান্সিস্কো, আটলান্টা, হিউস্টন এবং শিকাগোতে ভারতের কনস্যুলেট রয়েছে, যার সবগুলো ভারতীয় দূতাবাসের সাথে সংযুক্ত।
বহুরূপী (নাট্যদল)

বহুরূপী একটি বাংলা মুখ্য থিয়েটার দল।  ১৯৪৮ সালে ভারতীয় গণনাট্য সংঘের কিছু সক্রিয় সদস্য  যারা দলটি ছেড়ে দিয়েছিলেন তাদের দ্বারা বহুরূপী প্রতিষ্ঠিত হয়েছিল। অপরিচিত আঙ্গিকে পরীক্ষামূলক বাংলা নাটক উপস্থাপনার জন্য দলটি তৈরী হয়েছিল।
ভারতীয় গণনাট্য সংঘের ভাঙার পর, শম্ভু মিত্র, বিজন ভট্টাচার্যের মত বিশিষ্ট বাংলা থিয়েটার ব্যক্তিত্ব ১৯৪৮ সালে বহুরূপী তৈরি করেন। একটি যৌগিক নাটক আঙ্গিকের জন্য দলটি নজরে আসে। এই সময়টি বহুরূপীর জন্য  একটি সংগ্রামের সময় ছিল। ১৯৫০ এবং ১৯৫৮ সালের মধ্যে  তারা একাধিক গুরুত্বপূর্ণ নাটক পরিচালনা করেন। ১৯৫১ সালে তারা মঞ্চস্থ করেন রবীন্দ্রনাথ ঠাকুরের 'চার অধ্যায়'। ১৯৫৮ সালে তারা রবীন্দ্রনাথের আর একটি সৃষ্টি রক্তকরবী মঞ্চস্থ করেন। পুতুলখেলায়(১৯৫৮), যেটি ইবসেন ডল'স হাউসের রূপায়ন ছিল তাতে বহুরূপী একটি  সংবেদনশীল সমসাময়িক বিষয় সাহসী পদ্ধতিতে স্পর্শ করেন।
বিশ্বরূপ

বিশ্বরূপ ("বৈশ্বিক আকার", "সর্ব-রূপ"), যা বিশ্বরূপ দর্শন, বিশ্ব স্বরূপ এবং বিরাট রূপ নামে জনপ্রিয়ভাবে পরিচিত, হিন্দু দেবতা বিষ্ণু বা তাঁর অবতার কৃষ্ণের মূর্তস্বরূপ আকার এবং সাক্ষাৎকার। যদিও একাধিক বিশ্বরূপের সাক্ষাৎকার রয়েছে, তবে সবচেয়ে বেশি উদযাপিত হয়ে থাকে হিন্দু মহাকাব্য মহাভারতে ভগবান কৃষ্ণের দ্বারা প্রদত্ত ভগবৎ গীতায় "ঈশ্বরের গান"-এ, যা পাণ্ডব ও কৌরবদের মধ্যে সংঘটিত মহাভারতের যুদ্ধে কুরুক্ষেত্রের যুদ্ধক্ষেত্রে তৃতীয় পাণ্ডব অর্জুনকে বলা হয়েছিল। বিশ্বরূপকে বিষ্ণুর সর্বোচ্চ রূপ বলে বিবেচনা করা হয়, যেখানে সমগ্র মহাবিশ্বকে তাঁর মধ্যে অন্তর্ভুক্ত করা হয়েছে।
মহাভারতের যুদ্ধে, পাণ্ডব রাজপুত্র অর্জুন কৃষ্ণকে তাঁর সারথি করে ভাইদের সঙ্গে মিলে তাঁদের জ্যাঠতুতো ভাই কৌরবদের বিরুদ্ধে লড়াই করেছিলেন। ধর্ম (কর্তব্য) পালনের জন্য তাঁর নিজের আত্মীয়দের বিরুদ্ধে যুদ্ধ করা ও হত্যা করা উচিত কিনা এমন নৈতিক দ্বন্দ্বের মুখোমুখি হওয়ার সময়ে, কৃষ্ণ তার সাথে জীবন ও মৃত্যুর বিষয়ে আলোচনা করেন এবং সাক্ষাৎকাররূপে নিজের বিশ্বরূপের প্রকাশ ঘটান। ১০ম ও ১১তম অধ্যায়ে কৃষ্ণ নিজেকে পরম সত্ত্বা হিসেবে প্রকাশ করেন এবং অবশেষে অর্জুনকে তার বিশ্বরূপ দর্শন করান। অর্জুন কৃষ্ণ দ্বারা প্রদত্ত দিব্যদৃষ্টির মাধ্যমে বিশ্বরূপ দর্শনের অভিজ্ঞতা লাভ করেন। বিশ্বরূপের বাহ্যিক আকার অর্জুন কর্তৃক বর্ণিত হয়েছিল, যেমনভাবে তিনি প্রত্যক্ষ করেছিলেন।
বিশ্বরূপের অসংখ্য আকৃতি, চোখ, মুখ ও বাহু। মহাবিশ্বের সমস্ত প্রাণী তাঁর অংশ। তিনি একটি অসীম মহাবিশ্ব, যার কোনো শুরু বা শেষ নেই। তাঁর প্রশান্ত এবং ক্রোধদীপ্ত যুগপৎ রূপ রয়েছে। এই দর্শনের মাত্রা সহ্য করতে অসমর্থ হয়ে এবং ভয়ে পরিপূর্ণ হয়ে, অর্জুন কৃষ্ণকে অনুরোধ করেন তার চতুর্ভুজ বিষ্ণুর রূপে ফিরে আসতে, যা তিনি দেখতে সহ্য করতে পারেন। কৃষ্ণের শিক্ষণ ও তাঁর সর্ব-রূপের দর্শনের দ্বারা পুরোপুরিভাবে উজ্জীবিত হয়ে, অর্জুন কুরুক্ষেত্র যুদ্ধ চালিয়ে যান।
১৮৯৫ সালের জুলাই মাসে ভাদুড়ী মহাশয়- মহর্ষি নগেন্দ্রনাথ-এর সঙ্গে সাক্ষাতে এসে নাড়াজোলের রাজা মহর্ষিদেবের বিদ্যালয়ের ছাত্রদের মুখে সুর, তাল, লয় সহযোগে গীতা পাঠ শুনে যখন মন্তব্য করেন :
তখন এর উত্তরে মহর্ষিদেব স্পষ্ট করে দেন এই রূপ দর্শনে অর্জুনের প্রতিক্রিয়া। তিনি বলেন:
কারাবাঘ জেলা

কারাবাঘ জেলা আফগানিস্তানের কাবুল শহরের ৫০ কিলোমিটার উত্তরে এবং বাগরাম এয়ারবেস থেকে প্রায় ২০ কিলোমিটার দক্ষিণ-পূর্বে অবস্থিত একটি জেলা। জেলাটি কাবুল প্রদেশের একটি অংশ এবং কাবুল ও পারওয়ান প্রদেশের মধ্যবর্তী সড়ককে সংযোগ করেছে। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১৫,০০০ এর মত, ভবিষ্যতে ইরান এবং পাকিস্তান থেকে আগত জনসংখ্যা মিলে ১৯,০০০ এর মত জনসংখ্যা হবে বলে আশা করা হচ্ছে। যার মধ্যে থেকে প্রায় ৬০% তাজিক এবং ৪০% পশতু সম্প্রদায়ের লোক বসবাস করে থাকে।
ভৌগোলিক অবস্থান অনুযায়ী জেলাটির উত্তরে গুলদারা জেলা এবং ইসতালিফ জেলা, দক্ষিণ ও পূর্বে পারভন প্রদেশ এবং দক্ষিণে দিহ সাবজ জেলা ও কালাকান জেলা এর সীমানা ঘিরে রেখেছে।
ওয়ার্ক (১৯১৫-এর চলচ্চিত্র)

ওয়ার্ক () হল চার্লি চ্যাপলিন রচিত ও পরিচালিত ১৯১৫ সালের মার্কিন নির্বাক চলচ্চিত্র। এটি এসানে স্টুডিওজের অধীনে তার অষ্টম চলচ্চিত্র। এতে শ্রেষ্ঠাংশে অভিনয় করেছেন চ্যাপলিন, চার্লস ইনস্লি, এডনা পারভায়েন্স, মার্থা গোল্ডেন। এটি লস অ্যাঞ্জেলসের ম্যাজেস্টিক স্টুডিওতে ধারণ করা হয়।
চার্লি রংমিস্ত্রি ইজি. এ ওয়েকের সহকারী। তারা দুজন একটি গাড়িতে করে কাজের জন্য যাচ্ছে। ওয়েক গাড়িতে আরাম করে বসে আছে এবং চার্লি গাধার মত গাড়িটি ঠানছে। ওয়েকও তার সাথে গাধার মত আচরণ করছে, কখনো স্লথ গতিতে চললে তাকে তার হাতের ছড়িটি দিয়ে আঘাত করছে। ওয়েক তাকে ছোট পাহাড়ের উপর দিয়ে শর্টকাট নিতে বললে গাড়িটি নিয়ন্ত্রণ হারিয়ে চলন্ত একটি গাড়ির নিচে চলে গিয়েছিল। দ্বিতীয় প্রচেষ্টায় তারা সফল হয়। তাদের যে বাড়িতে কাজ করার কথা, চার্লি সে বাড়ির গৃহপরিচারিকার প্রতি আকৃষ্ট হয়। ওয়েক দেয়ালে রং করতে গিয়ে পড়ে যান এবং তার মাথা রংয়ের বালতিতে ঢুকে যায়। বাড়িওয়ালা তার স্ত্রীকে জানায় তাদের ঘরের স্টোভটি যে কোন মুহূর্তে ফেটে যেতে পারে। এসময় গৃহপরিচারিকা চার্লি যে কক্ষে রং করছিল সেখানে আসলে তাকে একটি দুঃখের গল্প শুনায়। ইতোমধ্যে বাড়িওয়ালার স্ত্রীর এক গোপন প্রেমিকা আসলে সে তাকে রংমিস্ত্রীদের একজন হিসেবে পরিচয় করিয়ে দেয়। সেও রংয়ের বালতি নিয়ে উপরের তলায় গেলে চার্লি তার মুখে রং লাগিয়ে দেয়। বাড়িওয়ালা সেই প্রেমিকের আনা একটি ফুল দেখতে পেয়ে রেগে যায় এবং গুলি ছুড়তে শুরু করে। মারপিঠের এক পর্যায়ে ত্রুটিপূর্ণ স্টোভটি বিকট শব্দে ফেটে যায়।
প্যাট্রিক ছবিটিকে ৩.৫/৪ তারকা দেন এবং বলেন "চ্যাপলিনে লিটল ট্রাম্প এতটাই পছন্দনীয় যে সে আপনার মনোযোগ ধরে রাখবে। তার চলচ্চিত্রগুলো হল তার নিষ্ঠুর পৃথিবী ও পারিপার্শ্বিকতা বিষয়ে তার প্রতিক্রিয়াগুলো দেখা। এরিক ছবিটিকে ২/৪ তারকা দিয়ে বলেন, "ছবিটি চ্যাপলিনের অন্যান্য চলচ্চিত্রের চেয়ে কম বিনোদন প্রদান করেছে। মূল সমস্যা চ্যাপলিনের পরিচালনায়।" এ. ও. স্কট ছবিটিকে ২/৪ তারকা দিয়ে বলেন, "এটি চ্যাপলিন ও সেসময়ের অন্যান্য পরিচালকদের ত্রুটির প্রতিবিম্ব। তারা তখনও চলচ্চিত্রে কখন হাস্যরস প্রয়োগ করবেন তার উপযুক্ত সময় খুঁজছিলেন।"
ওয়ার্ক (২০১৭-এর চলচ্চিত্র)

ওয়ার্ক () হল আনিল কারিয়া পরিচালিত ২০১৭ সালের ব্রিটিশ চলচ্চিত্র। ছবিতে একজন কিশোরীর দৃষ্টিকোণ থেকে পৃথিবীকে দেখানো হয়েছে। কিশোরী জেস চরিত্রে অভিনয় করেন জেসমিন ব্রেইনবার্গ।
২০১৭ সালের ২৩শে সেপ্টেম্বর রেইনড্যান্স চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয়। ছবিটি ৭১তম বাফটা পুরস্কারে শ্রেষ্ঠ স্বল্পদৈর্ঘ্য চলচ্চিত্র বিভাগে মনোনীত হয়।
শাকারদারা জেলা

শাকারদারা জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৬৩,০০০ এর মত। এছাড়াও আরো ১০,০০০ জন এর মত লোক বিদেশ থেকে প্রত্যাবর্তন করবে বলে ধারণা করা হয়।
ভৌগোলিক অবস্থান অনুযায়ী জেলাটির সীমানা পশ্চিমে পারভান প্রদেশ, উত্তরে গুলদারা জেলা ও মীর বাচা কোট জেলা, পূর্বে দিহ সাবজ জেলা ও কাবুল জেলা এবং দক্ষিণে পাঘমান জেলা এর সীমানা ঘিরে রেখেছে। এটির সদর দফতর হচ্ছে শাকার দারা নামে একটি গ্রাম, যেটি জেলার কেন্দ্রীয় অঞ্চলে অবস্থান করছে। আয়ের প্রধান উৎস বলতে কৃষিই এখানকার মানুষের জীবিকা নির্বাহের পথ।
সিস্টেমেটিক ইনভেস্টমেন্ট প্ল্যান

সিস্টেমেটিক ইনভেস্টমেন্ট প্ল্যান (এসআইপি) হচ্ছে বিনিয়োগকারীদের জন্য মিউচুয়াল ফান্ডের মাধ্যমে একটি বিনিয়োগ পদ্ধতি, যেখানে এককালীন অর্থ বিনিয়োগের পরিবর্তে ধাপে ধাপে অল্প পরিমাণে অর্থ বিনিয়োগ করা হয়ে থাকে৷ সাধারণত অর্থ বিনিয়োগ করা হয় সাপ্তাহিক, মাসিক বা ত্রৈমাসিক ভিত্তিতে৷
সিস্টেমেটিক ইনভেস্টমেন্ট প্ল্যান (এসআইপি), এর ক্ষেত্রে বিনিয়োগকারীরা নির্দিষ্ট সময় অন্তর অন্তর তাদের ব্যাংক অ্যাকাউন্টের মাধ্যমে একটি নির্দিষ্ট মিউচুয়াল ফান্ডের ভিত্তিতে বিনিয়োগ করে থাকে৷ বিনিয়োগকারীরা তাদের নিজস্ব মোট সম্পত্তির উপর ভিত্তি করে ইউনিট লাভ করে থাকে৷ প্রতিবার অর্থ বিনিয়োগের সাথে সাথে বিনিয়োগকারীর অ্যাকাউন্টে ইউনিট যোগ হয়ে থাকে৷
এ পরিকল্পনার উদ্দেশ্য হল ডলারের মূল্য উঠানামার কারণে অস্থিতিশীল বাজারের সমস্যা হতে বিনিয়োগকারীদের মুক্ত করা৷ যেহেতু বিনিয়োগকারীরা মূল্য কম থাকাকালীন সময়ে অধিক ইউনিট ও মূল্য অধিক থাকাকালীন সময়ে কম ইউনিট লাভ করে থাকে, সেইহেতু দীর্ঘমেয়াদের ক্ষেত্রে ইউনিটের গড় মূল্য কমে যায়৷
পদ্ধতিগত বিনিয়োগ পরিকল্পনার ক্ষেত্রে বিনিয়োগ হয় সুষ্ঠু ও সঠিক৷ এটি পরিচালনা করাও সহজ৷ বিনিয়োগকারী যে কোনও সময় অর্থ বিনিয়োগ স্থগিত করতে পারেন, কিংবা বিনিয়োগকৃত টাকার পরিমাণ কমাতে বা বাড়াতে পারেন৷ এ পরিকল্পনাটি সাধারণভাবে খুচরো বিনিয়োগকারীর জন্য যথার্থ হতে পারে, যেক্ষেত্রে একজন বিনিয়োগকারী নিয়মিতভাবে বিনিয়োগ পরিচালনায় সক্ষম হয় না৷
এছাড়াও যে সকল বিনিয়োগকারী বিনিয়োগ বাজার সম্পর্কে যথেষ্ট অভিজ্ঞ নয়, তাদের জন্যও এসআইপি একটি সঠিক নির্বাচন হতে পারে৷ সিস্টেমেটিক ইনভেস্টমেন্ট প্ল্যান (এসআইপি) এর সুবিধা হচ্ছে যে এটি সংগতিপূর্ণ বিনিয়োগের পাশাপাশি ক্রয়কৃত ইউনিট এর গড় মূল্য কম রাখে, যেক্ষেত্রে বিনিয়োগ বাজারে সৃষ্টি হওয়া নতুন নতুন সুযোগ কাজে লাগাতে একজন বিনিয়োগকারী সক্ষম হন৷
ভারতে সিস্টেমেটিক ইনভেস্টমেন্ট প্ল্যান এর পর্যায়ক্রমিক বিনিয়োগ ইলেকট্রনিক ক্লিয়ারিং সার্ভিসেস (ইসিএস) এর মাধ্যমে পরিচালনা করা যেতে পারে৷ কিছু কিছু মিউচুয়াল ফান্ড ইক্যুয়িটি-লিংকড সেভিংস স্কিম এর ক্ষেত্রে ট্যাক্স সুবিধাও প্রদান করে থাকে৷ যাহোক, এ পরিকল্পনার ক্ষেত্রে লকিং পিরিয়ড ৩ বছরের এবং অনেক কোম্পানি এ বিনিয়োগ সুবিধা প্রদান করে থাকে এবং এদের মধ্য অন্যতম হচ্ছে কোটাক @@@@৷
ধোপাকান্দি ইউনিয়ন

ধোপাকান্দি ইউনিয়ন বাংলাদেশের ঢাকা বিভাগের টাঙ্গাইল জেলার অন্তর্গত গোপালপুর উপজেলার একটি ইউনিয়ন।
এই উপজেলার ভৌগোলিক অবস্থান । এর উত্তরে- নগদাশিমলা, পূর্বে- গোলাবাড়ী, দক্ষিণে- গোলাবাড়ী ও দেলদুয়ার উপজেলা, পশ্চিমে- টাঙ্গাইল সদর উপজেলা। 
ধোপাকান্দি ইউনিয়নের মোট আয়তন ৫৪০৮ একর। 
ইউনিয়ন এর আয়তন ১৯১.৪৮ বর্গকিলোমিটার, ৭৩.৯৩ বর্গমাইল, ৪৭৩১৫ একর। 
ব্রিটিশ শাসনামলের আনুমানিক ১৯৪৩ সালে প্রথম ধোপাকান্দি, রামনগর গ্রাম নিয়ে ধোপাকান্দি ইউনিয়ন গঠিত হয়। ঐ সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন হাতেম আলী তালুকদার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডা: রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে তৈয়ব আলী, আ: মতিন (ভারপ্রাপ্ত), মাজেদুল ইসলাম সরকার (২য় বার নির্বাচিত), তৈয়ব আলী ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক ধোপাকান্দি ইউনিয়ন থেকে সাহাপুর গ্রাম কে পৃথক করে ধোপাকান্দি নামে আলাদা ইউনিয়ন গঠন করা হয়। বর্তমানে ১৯টি ছোট বড় গ্রাম মিলিয়েই ধোপাকান্দি ইউনিয়ন পরিষদ।
ধোপাকান্দি ইউনিয়নের নাম নিয়ে দুটি জনশ্রুতি রয়েছে, পুর্বে ধোপাকান্দি ইউনিয়নের অধিকাংশ গ্রামেই হিন্দুদের আধিপত্য ছিল। রাধারমন সিংহ ও আশু সিংহ ছিলেন মাঝিবাড়ী গ্রামের ধনাঢ্য ব্যক্তিদের মধ্যে অন্যতম তারাই প্রথম ধোপাকান্দি ইউনিয়ন নামের প্রস্তাবকারী ছিলেন। অন্যটি হল সাজানপুর, পূর্ব পঞ্চাশ, চরেরভিটা সহ আরো কয়েকটি গ্রাম নিয়ে একটি বড় বিল থাকায় নাকি ধোপাকান্দি নামকরণ করা হয়। তবে ঐ সময়ে নৌকাই ছিল ধোপাকান্দি ইউনিয়নের একমাত্র বাহন। 
বাংলাদেশের ২০০১ সালের আদমশুমারী অনুযায়ী ধোপাকান্দি ইউনিয়নের জনসংখ্যা ২৮৫৪৫ জন। এদের মধ্যে ১৪৭২৭ জন পুরুষ এবং ১৩৮১৮ জন মহিলা। ভোটার সংখ্যাঃ ১৭৮৬৪জন।,
গোপালপুর উপজেলার ভূ-প্রকৃতি ও ভৌগোলিক অবস্থান গত দিক থেকে ধোপাকান্দি ইউনিয়নের ভাষা ও সংস্কৃতি গঠনে ভূমিকা রেখেছে। গোপালপুর  উপজেলায়  নিকটে অবস্থিত এই ইউনিয়নকে ঘিরে রয়েছে মধুপুর, ধনবাড়ী, উপজেলা। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে।আঞ্চলিক ভাষার সাথে সন্নিহিত টাঙ্গাইলের ভাষার অনেকটা সাযুজ্য রয়েছে।
শিক্ষার হারঃ ৪০.১৩% 
১। বৈরান নদী, ধোপাকান্দি থেকে গোপালপুর।
খালের নাম:
১। বসম বীলের খাল
২। নরিল্লির খাল
৩। বেনাই বিলের খাল
৪। গাঙ্গাপাড়ার খাল
৫। কাতিলা বিলের খাল
সেতু: ৪০২টি, উপস্বাস্থ্য কেন্দ্র: ১টি, কমিনিউটি স্বাস্থ্য কেন্দ্র: ৪টি।
আহমাদ মোস্তফা কামাল

আহমাদ মোস্তফা কামাল (১৪ ডিসেম্বর ১৯৬৯) বাংলাদেশের একজন সাহিত্যিক ও শিক্ষক। সৃজনশীল সাহিত্য গ্রন্থের জন্য তিনি ২০০৭ সালে (বঙ্গাব্দ ১৪১৩ সালে) প্রথম আলো বর্ষসেরা বই পুরস্কার, ২০০৯ সালে কালি ও কলম তরুণ কবি ও লেখক পুরস্কার, ২০১২ সালে জেমকন সাহিত্য পুরস্কার, ২০১৮ সালে সিটি-আনন্দ আলো সাহিত্য পুরস্কার এবং ২০২১ সালে পূর্বপশ্চিম সাহিত্য পুরস্কার পেয়েছেন। 
আহমাদ মোস্তফা কামালের জন্ম ১৯৬৯ সালের ১৪ ডিসেম্বর মানিকগঞ্জ জেলায়। তার বাবার নাম মুহাম্মদ আহমাদুল হক এবং মায়ের নাম মেহেরুন্নেসা আহমেদ। পাঁচ ভাই এবং তিন বোনের মধ্যে তিনি সর্বকনিষ্ঠ।
মানিকগঞ্জের পাটগ্রাম অনাথ বন্ধু সরকারি উচ্চ বিদ্যালয় থেকে ১৯৮৬ সালে এসএসসি এবং ১৯৮৮ সালে ঢাকার নটরডেম কলেজ থেকে এইচএসসি পাশ করেন আহমাদ মোস্তফা কামাল। পরবর্তীকালে ঢাকা বিশ্ববিদ্যালয়ের পদার্থবিজ্ঞান বিভাগ থেকে ১৯৯২ সালে স্নাতক এবং ১৯৯৩ সালে স্নাতকোত্তর সম্পন্ন করেন। এরপর ২০০৩ সালে বাংলাদেশ প্রকৌশল বিশ্ববিদ্যালয় (বুয়েট) থেকে এম ফিল এবং ২০১০ সালে পিএইচডি ডিগ্রি অর্জন করেন তিনি। বর্তমানে ইন্ডিপেন্ডেন্ট ইউনিভার্সিটি বাংলাদেশের অধ্যাপক হিসেবে কর্মরত।
আহমাদ মোস্তফা কামালের লেখালেখির শুরু ১৯৯০ দশকের শুরুতে। প্রথম গল্পগ্রন্থ "দ্বিতীয় মানুষ" প্রকাশিত হয় ১৯৯৮ সালে। এরপর আরো ১২ টি গল্পগ্রন্থ এবং গল্পসংগ্রহ, ন'টি উপন্যাস, একটি নভলেট, পাঁচটি প্রবন্ধগ্রন্থ, দুটো মুক্তগদ্যের সংকলন, একটি ভ্রমণগদ্য এবং একটি বিজ্ঞান-প্রবন্ধের বই প্রকাশিত হয়েছে। প্রথম উপন্যাস আগন্তুক। এ উপন্যাসে উঠে এসেছিল তার সামগ্রিক সাহিত্যকর্মের একটি উল্লেখযোগ্য থিম - মানুষের বিচ্ছিন্নতাবোধ, স্থানহীনতা, ও স্মৃতির উদ্‌যাপন। এ ছাড়া সম্পাদনা করেছেন আরো ১১ টি গ্রন্থ। তার চতুর্থ গল্পগ্রন্থ "ঘরভরতি মানুষ অথবা নৈঃশব্দ্য" ২০০৭ "প্রথম আলো বর্ষসেরা বই’ পুরস্কার", দ্বিতীয় উপন্যাস "অন্ধ জাদুকর" ২০০৯ সালে কালি ও কলম তরুণ কবি ও লেখক পুরস্কার এবং তৃতীয় উপন্যাস "কান্নাপর্ব" ২০১৩ সালে জেমকন সহিত্য পুরস্কার পেয়েছে। ২০১৮ সালে প্রকাশিত হয়েছে তার সাম্প্রতিকতম উপন্যাস নিরুদ্দেশ যাত্রা বড় ক্যানভাসের এ উপন্যাসে উঠে এসেছে সামরিক শাসনবিরােধী আন্দোলন, দেশভাগ, বাস্তুত্যাগী মানুষের হাহাকার, দাঙ্গা ও দুর্ভিক্ষ আর স্বাধিকার আন্দোলন ও মুক্তিযুদ্ধ।
"আমাদের মহাজাগতিক পরিচয়"। প্রথম প্রকাশ : মে, ২০১৯। প্রকাশক : প্রথমা।
"পাখির চোখে দেখা" । প্রথম প্রকাশ : ফেব্রুয়ারি, ২০২০। প্রকাশক : সন্দেশ।
সুরবি জেলা

সুরবি, সারবি, অথবা সারুবি জেলা নামে পরচিতিত () আফগানিস্তানের কাবুল প্রদেশের অন্যতম একটি জেলা। জেলাটির রাজধানী শহরেরর নাম হচ্ছে সারোবি, যেটি কাবুল থেকে ৬০ কিলোমিটার পূর্বে এ০১ মহাসড়কের পাশে অবস্থিত। যদিও এখানকার বেশির ভাগ জেলা কাবুলের উত্তরপূর্বাঞ্চলে অবস্থিত। সুরবি মূলত জিহাদি কমান্ডার ফয়সাল বাবাকারখালির জন্মস্থানের জন্য বেশ সুপরিচিত, যিনি ছিলেন সোভিয়েত সৈন্যদের বিরুদ্ধে সাহসী এক যোদ্ধা। জেলাটির প্রধান নদীর নাম হচ্ছে কাবুল নদী।
১৯৯০ দশকের সময়ে, খালিদ বিন ওয়ালিদ ট্রেনিং ক্যাম্পটি জেলাটিতে নির্মাণ করা হয়েছিল। ১৯৯৮ সালে, মার্কিন যুক্তরাষ্ট্রের দূতাবাস বোমা হামলার জন্য ইউএস ক্রুজ ক্ষেপণাস্ত্র কর্তৃক ক্যাম্পটিকে সমতলবিশিষ্ট করা হয়।
আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি), জাতিসংঘ শরণার্থীবিষয়ক হাইকমিশনার (ইউএনএইচসিআর) এবং কেন্দ্রীয় পরিসংখ্যান অফিস (সিএ) এর হিসাব অনুযায়ী জেলাটির জনসংখ্যা প্রায় ৪৪,৮৭১ জন এর মত। এআইএমএস এবং ইউএনএইচসিআর এর হিসাব অনুযায়ী, মোট জনজংখ্যার প্রায় ৯০% পশতুন সম্প্রদায়ের, এছাড়া বাকি ১০% ভাগ পশাই সম্প্রদায়ের লোক রয়েছে।
মাটির প্রজার দেশে

মাটির প্রজার দেশে ইমতিয়াজ আহমেদ বিজন পরিচালিত একটি নাটকীয় পারিবারিক চলচ্চিত্র। চলচ্চিত্রটি ২৩ মার্চ ২০১৮ সালে বাংলাদেশে মুক্তি পায়। চলচ্চিত্রটি যুক্তরাষ্ট্রের সিয়াটল আন্তর্জাতিক চলচ্চিত্র উৎসব, শিকাগোর দক্ষিণ এশীয় চলচ্চিত্র উৎসব, ইতালির কারাওয়ান চলচ্চিত্র উৎসব ও ইন্দোনেশিয়ার রয়্যাল বালি চলচ্চিত্র উৎসবসহ ২০টির বেশি আন্তর্জাতিক চলচ্চিত্র উৎসব অংশ নেয়। এর মধ্যে দক্ষিণ এশীয় চলচ্চিত্র উৎসবে দর্শক পছন্দে সেরা পূর্ণদৈর্ঘ্য ছবির পুরস্কার লাভ করে চলচ্চিত্রটি।
১০ বছর বয়সী কিশোর জামাল মায়ের সাথে কোনো এক প্রত্যন্ত গ্রামে বসবাস করে। একদিন তার বাল্যবন্ধু ও খেলার সাথী লক্ষ্মীর হঠাৎ বিয়ে হয়ে যায়, যাকে বাল্যবিবাহে বাধ্য করা হয়। জামালও চলে যায় অন্য গ্রামে। পড়াশোনাতেও ছেদ পড়ে। নতুন জায়গায় তার মা ফাতেমা একটি বাড়িতে ঝিয়ের কাজ করেন। জামালের দায়িত্ব সেই গৃহস্থ ঘরের ছোট মেয়ের ফুটফরমাশ খাটা। কিন্তু জামাল আবার পড়ালেখা করতে চায়। নিজের ভবিষ্যৎ পরিচয় গড়তে চায়, কিন্তু হঠাৎ অতীত এসে এলোমেলো করে দেয় তার ও মায়ের জীবন। এই কঠিন বাস্তবতা ও মায়ের অতীত ইতিহাসের কারণে জামাল নিজেকে হারিয়ে ফেলে এবং সমাজবিচ্ছিন্ন হয়ে পড়ে। যার ফলে নতুন করে বন্ধু বানানো ও স্কুলে যাওয়া আর হয়ে ওঠে না। ফাতেমা তার অতীতকে ভুলে জামালের মাঝে তার নতুন জগত গড়ে তুলতে চায়। কিন্তু সমাজের মানুষরূপী বীভৎস কীটদের কারণে সেটিও বাঁধা পায়।
কলকাতার অর্ক মুখার্জির সংগীতায়োজনে ছবির একমাত্র গানটি গেয়েছেন সাত্যকি ব্যানার্জি।
২০১৮ সালের ২৩ মার্চ চলচ্চিত্রটি মুক্তি পায়।
এনটিভির তপু খান এটির প্রশংসা করে বলেন ‘এককথায় ভালো চলচ্চিত্র মাটির প্রজার দেশে’।
১৫ ডিসেম্বর, ২০১৯ তারিখে শ্রীলঙ্কার রাষ্ট্রীয় টেলিভিশনে প্রথমবারের মতো কোনো ভিন্ন ভাষার চলচ্চিত্র হিসেবে 'মাটির প্রজার দেশে' চলচ্চিত্রটি দেখানো হয়।
বতসোয়ানা দূতাবাস, ওয়াশিংটন, ডি.সি.

বতসোয়ানা দূতাবাস, ওয়াশিংটন, ডি.সি. হল মার্কিন যুক্তরাষ্ট্রের ওয়াশিংটন, ডি.সি.-তে অবস্থিত গণপ্রজাতন্ত্রী বতসোয়ানার একটি কূটনৈতিক মিশন। এটি ১৫৩১ নিউ হ্যাম্পশায়ার এভিনিউ, নর্থওয়েস্ট ওয়াশিংটন, ডি.সি.র সন্নিকতে অবস্থিত।
এর রাষ্ট্রদূত হচ্ছেন ডেভিড জন নিউম্যান।
মিউনিখ গণহত্যা

মিউনিখ অলিম্পিক ২১ আগস্ট, ১৯৭২ সালে ১৯৫ টি পর্ব এবং ১৯৫ টি দেশের প্রতিনিধিত্বকারী ৭,১৭৩ ক্রিয়াবিদ নিয়ে উদ্বোধন করে। ইংরেজি মাসের সেপ্টেম্বর এর ৫ তারিখ সকালে মুখোশধারী কিছু প্যালেস্টাইনী সন্ত্রাসীরা ইসরায়েলের দলকে আক্রমণ করে।সন্ত্রাসীরা ২ জন কে হত্যা এবং ৯ জন ইসরাইলিকে জিম্মি করে।
তাদের মুক্তির দাবিতে ২৩০ জন আরব আসামি এবং ২ জন জার্মান জঙ্গিকে মুক্ত করা হয়,যারা কিনা তখন ইসরাইলি কারাগার এ বন্দি ছিল।
দাবি আদায়ের পরে সন্ত্রাসীরা মিউনিখে বিমান বন্দরে ৯ জন ইসরাইলি বন্দীদের নিয়ে যায় মুক্ত করার জন্য। সেখানে জার্মান পুলিশ ছাদ থেকে গুলিবর্ষণ করে এবং তিনজন সন্ত্রাসীকে হত্যা করে।এবং সে সময় একটি গোলা বিস্ফোরিত হয়ে দুই ফিলিস্তিনি এবং একজন পুলিশ মৃত্যুবরণ করেন।
এই ঘটনার পর প্রধান অলিম্পিক স্টেডিয়ামে ক্রীড়াবিদদের জন্য একটি স্মারক সেবা অনুষ্ঠিত হওয়ার পর, আন্তর্জাতিক অলিম্পিক কমিটির সভাপতি এভরি ব্রান্ডেজ আদেশ দেন যে,সন্ত্রাসীরা জয়ী হবেনা বলে গেমগুলি অব্যাহত থাকবে।
এই নির্মম ঘটনা অলিম্পিক আয়োজনকে গভীরভাবে ঘিরে ফেললেও, মার্কিন সাঁতারু মার্ক স্পিৎসের সাতটি স্বর্ণপদক এবং কিশোর রাশিয়ান জিমন্যাস্টিকস ওলগা কোরবুত দুটি নাটকীয় স্বর্ণপদক জিতেছেন এবং এমন দর্শনীয় অ্যাথলেটিক কৃতিত্বের অনেক মুহূর্ত ছিল।
১৯৭২ সালের অলিম্পিকে হত্যার পর গোল্ডা মেইয়ারের নেতৃত্বে ইসরায়েলি সরকার ব্ল্যাক সেপ্টেম্বরের হত্যাকারীদের খুঁজে বের করে হত্যা করার জন্য মোসাদ এজেন্টদের একটি দল ভাড়া করে।
২০০৫ সালে স্টিফেন স্পিলবার্গের সিনেমা মিউনিখ এই ঘটনাগুলির উপর ভিত্তি করে তৈরি করা হয়েছিল।
ডায়ান উইস্ট

ডায়ান ইভলিন উইস্ট (ইংরেজি: Dianne Evelyn Wiest, (; জন্ম: ২৮শে মার্চ ১৯৪৮) হলেন একজন মার্কিন অভিনেত্রী। অভিনয়ের কৃতিত্ব হিসেবে তিনি দুবার একাডেমি পুরস্কার লাভ করেন। এছাড়া তিনি একবার গোল্ডেন গ্লোব পুরস্কার, দুবার স্ক্রিন অ্যাক্টরস গিল্ড পুরস্কার ও দুবার প্রাইমটাইম এমি পুরস্কার লাভ করেন এবং একবার বাফটা পুরস্কারের মনোনয়ন লাভ করেন।
উইস্ট ম্যারিল্যান্ড বিশ্ববিদ্যালয় থেকে নাট্যতত্ত্ব বিষয়ে পড়াশুনা করে কিছুদিন মঞ্চনাটকে অভিনয় করেন। ১৯৭১ সালের "সলিটায়ার/ডাবল সলিটায়ার" নাটক দিয়ে তার ব্রডওয়েতে অভিষেক হয়। ১৯৮৪ সালে একটি ছোট চরিত্র দিয়ে তার চলচ্চিত্রে অভিষেক হয়। ১৯৮৬ সালে উডি অ্যালেন পরিচালিত "হান্নাহ অ্যান্ড হার সিস্টারস" চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার লাভ করেন। তিনি অ্যালেন পরিচালিত আরও তিনটি চলচ্চিত্রে কাজ করেন, সেগুলো হল "দ্য পার্পল রোজ অব কায়রো" (১৯৮৫), "রেডিও ডেজ" (১৯৮৭) ও "সেপ্টেম্বর" (১৯৮৭)। তিনি তার দ্বিতীয় একাডেমি পুরস্কারের জন্য মনোনীত হন রন হাওয়ার্ড পরিচালিত হাস্যরসাত্মক নাট্যধর্মী "পেরেন্টহুড" (১৯৮৯) চলচ্চিত্রের জন্য। তার অপর একটি একাডেমি পুরস্কার আসে অ্যালেনের পরিচালনায় "বুলেট্‌স ওভার ব্রডওয়ে" (১৯৯৪) চলচ্চিত্রে অভিনয়ের জন্য।
তার অভিনীত অন্যান্য উল্লেখযোগ্য চলচ্চিত্র হল "ফুটলুজ" (১৯৮৪), "দ্য লস্ট বয়েজ" (১৯৮৭), "ব্রাইট লাইট্‌স, বিগ সিটি" (১৯৮৮), "এডওয়ার্ড সিজরহ্যান্ড্‌স" (১৯৯০), "লিটল ম্যান টেট" (১৯৯১), "দ্য বার্ডকেজ" (১৯৯৬), "প্র্যাকটিক্যাল ম্যাজিক" (১৯৯৮), "ড্যান ইন রিয়্যাল লাইফ" (২০০৭), "সিনেকডোশ, নিউ ইয়র্ক" (২০০৮), "র‍্যাবিট হোল" (২০১০) ও "সিস্টারস" (২০১৫)।
উইস্ট ১৯৪৮ সালের ২৮শে মার্চ মিজুরির কানসাস সিটিতে জন্মগ্রহণ করেন। তার পিতা বার্নার্ড জন উইস্ট ছিলেন একটি কলেজের ডিন এবং মার্কিন সেনাবাহিনীর মনস্তাত্ত্বিক সামাজিক কর্মী হিসেবে কাজ করেছেন। তার মাতা অ্যান স্টুয়ার্ট (প্রদত্ত নাম: কেডি) ছিলেন একজন সেবিকা। তার বাবা ক্রোয়েশীয় ও জার্মান বংশোদ্ভূত এবং মা স্কটিশ বংশোদ্ভূত ছিলেন। আলজিয়ার্সে তাদের পরিচয় হয়েছিল। উইস্টের দুই ভাই রয়েছে। তারা হলেন গ্রেগ ও ডন। উইস্টের শৈশবে ইচ্ছা ছিল একজন ব্যালে নৃত্যশিল্পী হওয়া, কিন্তু নুর্নবার্গ আমেরিকান হাই স্কুলে পড়াকালীন তিনি তার লক্ষ্য পরিবর্তন করেন। তিনি ১৯৬৯ সালে ম্যারিল্যান্ড বিশ্ববিদ্যালয় থেকে কলা ও বিজ্ঞান বিষয়ে স্নাতক ডিগ্রি অর্জন করেন।
উইস্টের তার প্রতিনিধি স্যাম কোনের সাথে সম্পর্ক রয়েছে। তিনি দুটি কন্যা সন্তান দত্তক নেন। তারা হলেন এমিলি (জন্ম ১৯৮৭) এবং লিলি (জন্ম ১৯৯১)।
উইন্ডোজ সার্ভার ২০১৯

উইন্ডোজ সার্ভার ২০১৯ হচ্ছে একটি সার্ভার অপারেটিং সিস্টেম যা মাইক্রোসফট কর্তৃক মাইক্রোসফট এনটি পরিবারের অন্তর্গত একটি অপারেটিং সিস্টেম হিসেবে তৈরি হচ্ছে। ২০ মার্চ ২০১৮ এর ঘোষণা আসে এবং একইদিন প্রথম উইন্ডোজ ইনসাইডার প্রিভিউ সংস্করণ মুক্তি পায়।
ঘোরাক জেলা

ঘোরাক জেলা আফগানিস্তানের কান্দাহার প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা পশ্চিমে হেলমান্দ প্রদেশ, উত্তরে ওরজগন প্রদেশ ও নেশ জেলা, দক্ষিণে খাকরেজ জেলা এবং দক্ষিণে মেওয়ান্দ জেলা রয়েছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৮,৬০০ জন এর মত। জেলাটির কেন্দ্রীয় শহরের নাম হচ্ছে ঘোরাক নামক গ্রাম, এটি পশ্চিমাঞ্চলে অবস্থান করছে।
ফসফাটেজ

ফসফাটেজ হল একটি উৎসেচক যা জলের অণু সহযোগে একটি ফসফরিক অ্যাসিড মনস্টার, একটি ফসফেট আয়ন এবং একটি এলকোহল অণু   দ্বারা গঠিত। কারণ একটি ফসফেটেজ উৎসেচকের উপরিতল হাইড্রোলাইসিসের অনুঘটক; এটি হাইড্রোলাইসিসের একটি উপবিভাগ। ফসফাটেজ এনজাইম অনেক জৈবিক কার্যাবলীর অপরিহার্য, কারণ ফসফোরাইলেশন (উদাঃ প্রোটিন কিনিস দ্বারা) এবং ডিফসফোরাইলেশন (ফসফেটেস দ্বারা) কোষীও নিয়ন্ত্রণ ও সিগন্যালিং ব্যবস্থার মধ্যে বিচিত্র ভূমিকা পরিবেশন করে। ফসফাটেজগুলি অণু থেকে ফসফেট গোষ্ঠীকে সরিয়ে দিলেও, এটিপি থেকে ফসফেট গ্রুপের অণুর স্থানান্তর ঘটায় কাইনেজ ক্যাটালেজে। একসঙ্গে, কাইনেজ এবং ফসফাটেজগুলি পোস্ট-ট্রান্সলেশনাল সংশোধনের একটি রূপ নির্দেশ করে যা কোষের নিয়ন্ত্রক ব্যবস্থার জন্য অপরিহার্য। ফসফাটেজ এনজাইম ও ফসফোরাইলেস এনজাইম নিয়ে বিভ্রান্ত হবেন না; ফসফোরাইলেস এনজাইম হাইড্রোজেন ফসফেট থেকে ফসফেট গ্রুপকে একটি গ্রহণকারীর কাছে স্থানান্তর করে। কোষীও নিয়ন্ত্রণে তাদের প্রাদুর্ভাবের কারণে ফসফাটেজগুলি ফার্মাসিউটিকাল গবেষণার জন্য আগ্রহের একটি ক্ষেত্র।
ফসফাটেস অনুঘটক একটি ফসফোমোনাইস্টারের হাইড্রোলাইসিসের স্তর থেকে একটি ফসফেট অনুকে অপসারণ করে। ফসফেট আয়ন সংমিশ্রণকারী-ওএইচ গ্রুপ (OH), এবং   H+ অন্যান্য প্রোডাক্টের হাইড্রক্সিল গ্রুপের প্রোটোটেটিংয়ের সাথে জল প্রতিক্রিয়া দ্বারা বিভক্ত হয়। প্রতিক্রিয়ার নেট ফলাফল হল একটি ফসফোমোনাইস্টারের ধ্বংস ও একটি ফসফেট আয়ন এবং একটি মুক্ত হাইড্রক্সিল গ্রুপ যুক্ত একটি অণু সৃষ্টি।
ফসফাটেজ নির্দিষ্টতার সঙ্গে তাদের নিম্নস্তর নেভিগেশন আপাতদৃষ্টিতে বিভিন্ন সাইটে ডিফসফেরায়লেশন করতে পারবেন। "ফসফেটস কোড", যা, ফসফেটেসের জন্য স্তরবিজ্ঞান স্বীকৃতির পদ্ধতি এবং নিয়মগুলি চিহ্নিত করে, এখনও এই বিষয় নিয়ে কাজ চলছে; কিন্তু সমস্ত ৯ ইক্যারিওটিক 'ফসফ্যাটেম' জিনোমের মধ্যে এনকোড করা সমস্ত প্রোটিন ফসফেটেসের প্রথম তুলনামূলক বিশ্লেষণ এখন পাওয়া যায়। গবেষণা প্রকাশ করে যে তথাকথিত "ডকিং মিথস্ক্রিয়াগুলি" স্তরবিন্যাসে একটি গুরুত্বপূর্ণ ভূমিকা পালন করে। একটি ফসফাটেজ এবং তার মিথস্ক্রিয়া বিভিন্ন প্রকরণের (মাধ্যমিক কাঠামো উপাদান) স্তর সঙ্গে স্বীকৃত; এই নকশায় ফসফেটেজের ডকিং সাইটগুলির সাথে কম আকর্ষণের সম্পর্ক রয়েছে, যা সক্রিয় সাইটের মধ্যে অন্তর্ভুক্ত নয়। যদিও প্রতিটি ডকিং মিথস্ক্রিয়া দুর্বল হয়, তবে একসঙ্গে বহু মিথস্ক্রিয়া সংঘটিত হয়, যা বাইন্ডিং নির্দিষ্টতা উপর একটি ক্রমবর্ধমান প্রভাব প্রদান করে। ডকিং মিথস্ক্রিয়া ফসফাটেজগুলিকে সর্বাত্মকভাবে নিয়ন্ত্রণ করতে পারে এবং এর ফলে তাদের অনুঘটকীয় কার্যকলাপ প্রভাবিত হয়।
ফসফাটেজের বৃহত্তর শ্রেণীর মধ্যে, এনজাইম কমিশন ১০৪ টি স্বতন্ত্র এনজাইম পরিবারকে স্বীকৃতি দেয়। ফসফাটেসগুলিকে অনুঘটকীয় ডোমেনগুলির মধ্যে স্তরবিন্যাস নির্দিষ্টতা এবং ক্রম অনুভূতি দ্বারা শ্রেণীবদ্ধ করা হয়। এক শত পরিবারে তাদের শ্রেণিবিভাজন সত্ত্বেও, সমস্ত ফসফাটেজগুলি একই সাধারণ হাইড্রোলাইসিসের প্রতিক্রিয়া অনুভব করে।
সুপার কাপ (ভারত)

সুপার কাপ (এছাড়াও স্পনসরেশনের কারণের জন্য কলিঙ্গ সুপার কাপ নামেও পরিচিত) ভারতের একটি নকআউট ফুটবল টুর্নামেন্ট। টুর্নামেন্টটিতে আই-লিগে এবং ইন্ডিয়ান সুপার লিগে খেলা ২৫টি দল অংশগ্রহণ করে। এই লিগগুলিকে ভারতের পেশাদার ক্লাব ফুটবলের জন্য জাতীয় স্তরে ২য় ও ১ম ডিভিশন বলা হয়। টুর্নামেন্টটি আয়োজিত হয় সর্বভারতীয় ফুটবল ফেডারেশন-এর তত্ত্বাবধানে।
১৯ ফেব্রুয়ারি ২০১৮ তে, সর্বভারতীয় ফুটবল ফেডারেশন ফেডারেশন কাপের পরিবর্তে ভারতের প্রধান নকআউট ফুটবল প্রতিযোগিতা হিসেবে ভারতীয় সুপার কাপ তৈরির ঘোষণা করে। ২০২০ ও ২০২১ সালে প্রতিযোগিতাটি অনুষ্ঠিত হয়নি।
ইন্ডিয়ান সুপার লিগ এর ১২টি দল সরাসরি গ্রুপ পর্বে অংশগ্রহণের যোগ্যতার্জন করে। আই-লিগ এর ১৩টি দল বাছাইপর্বে অংশগ্রহণ করে। এদের মধ্যে শ্রেষ্ঠ চারটি দল গ্রুপ পর্বে অংশগ্রহণ করতে পারে।
প্রতিটি দল তাদের প্রথম একাদশে পাঁচটি করে বিদেশি খেলোয়াড় খেলানোর সুযোগ পাবে। দলীয় সদস্য তালিকায় ছয়টি বিদেশি খেলোয়াড় রাখা যাবে।
প্রতিবারের প্রতিযোগিতার ফাইনাল গুলি একটি নিরপেক্ষ মাঠে খেলার সিদ্ধান্ত নেওয়া হয়।
২০১৯ সালে দ্বিতীয় মৌসুমে আই-লিগের ৭টি ক্লাব, যথাক্রমে ইস্টবেঙ্গল, মোহনবাগান, গোকুলাম কেরালা ফুটবল ক্লাব, মিনার্ভা পাঞ্জাব এফসি, আইজল ফুটবল ক্লাব, চেন্নাই সিটি ফুটবল ক্লাব, নেরোকা ফুটবল ক্লাব সর্ব ভারতীয় ফুটবল ফেডারেশন "আই-লিগ ক্লাবগুলির প্রতি খারাপ ব্যবহারের জন্য টুর্নামেন্ট প্রত্যাহার করে নেয়।
সিঙ্গুর বিধানসভা কেন্দ্র

সিঙ্গুর (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৮ নং সিঙ্গুর বিধানসভা কেন্দ্রটি যথাক্রমে আনন্দনগর,বাগডাঙ্গা ছিনামোড়,বারুইপাড়া,পলতাগড়,বিঘাটি, বৈচিপোতা,বড়া,বোড়াই,পহলামপুর,গোপালনগর, মির্জাপুর-বাঁকিপুর,নসীবপুর,সিঙ্গুর-১ এবং সিঙ্গুর-২ গ্রাম পঞ্চায়েতগুলি সিঙ্গুর সিডি ব্লকের অন্তর্গত এবং বেগমপুর,কাপাসহাঁড়িয়া এবং পাঁচঘড়া গ্রামপঞ্চায়েতগুলি চন্ডীতলা-২ সিডি ব্লকের অন্তর্গত।
সিঙ্গুর বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।
চুঁচুড়া বিধানসভা কেন্দ্র

চুঁচুড়া (বিধানসভা কেন্দ্র)(পূর্বে চিনসূড়া নামে পরিচিত ছিল) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯০ নং চুঁচুড়া বিধানসভা কেন্দ্রটি হুগলি-চুঁচুড়া পৌরসভা এবং ব্যান্ডেল, দেবানন্দপুর, কোদালিয়া -১ এবং কোদালিয়া -২ গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত। এবং পোলবা, রাজহাট এবং সুগন্ধা গ্রামপঞ্চায়েতগুলি পোলবা দাদপুর সিডি ব্লকের অন্তর্গত।
চুঁচুড়া বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।
মিশেল আজানাভিস্যুস

মিশেল আজানাভিস্যুস (ফরাসি: Michel Hazanavicius; ; জন্ম: ২৯শে মার্চ, ১৯৬৭) হলেন একজন ফরাসি চলচ্চিত্র পরিচালক, প্রযোজক, চিত্রনাট্যকার ও চলচ্চিত্র সম্পাদক। তিনি তার ২০১১ সালে নির্মিত "দি আর্টিস্ট" চলচ্চিত্রের জন্য বিশেষভাবে পরিচিত। এই চলচ্চিত্রের জন্য তিনি শ্রেষ্ঠ চলচ্চিত্র ও পরিচালনা বিভাগে একাডেমি পুরস্কার এবং শ্রেষ্ঠ পরিচালনা ও শ্রেষ্ঠ মৌলিক চিত্রনাট্য বিভাগে বাফটা পুরস্কার লাভ করেন। এছাড়াও তিনি গোয়েন্দাধর্মী "ওএসএস ১১৭: ল্য কাইর নেদ দেস্পিয়োঁ" (২০০৬) ও "ওএসএস ১১৭: রিও ন্য রেপোঁ প্লুস" (২০০৯) চলচ্চিত্র পরিচালনা করেন।
আজানাভিস্যুস ১৯৬৭ সালের ২৯শে মার্চ প্যারিসে জন্মগ্রহণ এক লিথুনীয় ইহুদি পরিবারে করেন। তার দাদা-দাদী ও নানা-নানীরা ১৯২০-এর দশকে ফ্রান্সে আগমন করে এবং সেখানে বসবাস শুরু করে।
পিটারহোফ, শিমলা

পিটারহোফ শিমলায় অবস্থিত একটি ভবন ছিল যা ব্রিটিশ রাজ সময়কালে কমপক্ষে সাতজন ভারতীয় ভাইসরয়য় ও গভর্নর-জেনারেলদের বাসভবন ছিল। এটি আদর্শ রাজকীয় ধাঁচে - পূর্ণ কাষ্ঠ ফ্রেম ও কাষ্ঠ ফ্রেমের ছাঁচে নির্মিত হয়েছিল।
এর প্রথম বাসিন্দা ছিলেন জেমস ব্রুস, ৮ম আর্‌ল অফ এলিগন, যিনি ১৮৬৩ সালে ভবনটিতে উঠেন।
ব্রিটিশ সাম্রাজ্য থেকে ভারতের স্বাধীনতার পর, ভবনটি পাঞ্জাব উচ্চ আদালত হিসেবে ব্যবহৃত হয়েছে। পিটারহোফে অবস্থিত এই স্থানে নাথুরাম গডসে, যে মহাত্মা গান্ধীকে হত্যা করে, তার বিচারকার্য ১৯৪৮-৪৯ সংগঠিত হয়। ১৯৭১ সালে, যখন হিমাচলের পূর্ণাঙ্গ প্রদেশ হিসেবে আত্মপ্রকাশ ঘটে, তখন পিটারহোফ রাজভবন (রাজ্যপালদের বাসভবন) হিসেবে ব্যবহৃত হত।
১৯৮১ সালের ১২ জানুয়ারি রাত্রিবেলা একটি অগ্নিকান্ডে ভবনটি ক্ষতিগ্রস্ত হয়। ফলে, রাজভবনটিকে সরিয়ে ব্যারেন্স আদালত ভবনে নিয়ে আসা হয়। ১৯৯১ সালে পিটারহোফকে নতুন ডিজাইনে পুনঃনির্মাণ করে একটি বিলাসবহুল হোটেলে রূপ দেয়া হয়। এর ৩৪টি কক্ষ রয়েছে।
চিনি মসজিদ

চিনি মসজিদ (‘চীনা মসজিদ’ নামেও পরিচিত) রংপুর বিভাগের নীলফামারী জেলার সৈয়দপুরে অবস্থিত। মসজিদটি নীলফামারী সদর থেকে ২০ কিলোমিটার দূরে সৈয়দপুরে অবস্থিত। মসজিদে একসঙ্গে প্রায় পাঁচ শতাধিক লোক নামাজ আদায় করতে পারে।
১৮৬৩ সালে হাজী বাকের আলী ও হাজী মুকু নামের দুজন স্থানীয় বাসিন্দা সৈয়দপুর শহরের ইসবাগ এলাকায় ছন ও বাঁশ দিয়ে মসজিদটি নির্মাণ করেন। পরবর্তীতে এলাকাবাসীর সহায়তায় তা টিনের ঘরে রূপান্তরিত করা হয়। পরে এলাকার লোকেরা মসজিদটি নির্মাণের লক্ষ্যে একটি তহবিল গঠন করেন। এরপর শুরু হয় মসজিদের নির্মাণ কাজ।
১৯২০ সালে হাজি হাফিজ আবদুল করিমের উদ্যোগে মসজিদটির প্রথম অংশ পাকা করা হয়। এই সময় এর দৈর্ঘ্য ছিলো ৪০ ফুট ও প্রস্থ ৩৯ ফুট। নকশা ওকারুকাজের জন্য কলকাতা থেকে মর্মর পাথর ও চিনা মাটি দিয়ে তৈরি হয়। ১৯৬৫ সালে মসজিদের দক্ষিণ দিকের দ্বিতীয় অংশ পাকা করা হয়। পরবর্তীতে বাংলাদেশ আমলে মসজিদের উত্তর দিকে তৃতীয় অংশ তৈরি হয়।
২০২১-এ মসজিদের চিনা পাথর খসে পরছে এবং গম্বুজে ফাটল ধরেছে।
মসজিদের সৌন্দর্য বাড়াতে মসজিদের দেয়ালে চিনামাটির থালার ভগ্নাংশ ও কাঁচের ভগ্নাংশ বসানো হয়। এই পদ্ধতিকে ‘চিনি করা’ বা ‘চিনি দানার কাজ করা’ বলা হয়। এখান থেকেই মসজিদের নাম হয় চিনি মসজিদ বা চীনা মসজিদ। সৌন্দর্যের কাজে ব্যবহৃত চিনামাটির উপকরণসমূহ কলকাতা থেকে আনা হয়। ঐতিহাসিক এই মসজিদের নকশা করেন মো. মোখতুল ও নবী বক্স।
মসজিদ নির্মাণে মুঘল স্থাপত্য শৈলী অনুসরণ করা হয়েছে। মসজিদের দেয়ালে ফুলদানি, ফুলের ঝাড়, গোলাপ ফুল, একটি বৃত্তে একটি ফুল, চাঁদতারাসহ নানা চিত্র অঙ্কিত আছে। মসজিদ তৈরিতে প্রচুর মার্বেল পাথর ব্যবহার করা হয়। ২৭টি মিনার রয়েছে মসজিদটিতে। ছোট ছোট ৩২টি মিনারসহ ৩টি বড় গম্বুজ। মসজিদটি দ্বিতল। প্রবেশ পথের উপরে আজান দেবার জন্য মিম্বার রয়েছে। মসজিদে ২৪৩টি শংকর মর্মর পাথর রয়েছে। মসজিদের বারান্দা সাদা মোজাইকে বাঁধানো। মসজিদের সম্পূর্ণ অবয়ব রঙিন পাথরে মোড়ানো। মসজিদটি দুই ধাপে বর্ধিত করা হয়। মসজিদে প্রবেশের জন্য উত্তরে ও দক্ষিণে একটি করে দরজা রয়েছে। মসজিদের দোতলায় একটি ভবনসহ পর্যটকদের থাকার ব্যবস্থা রয়েছে।
লুইসিয়ানা ভুডু

লুইসিয়ানা ভুডু, নিউ অরলিন্স ভুডু নামেও পরিচিত, আফ্রিকান ডায়াস্পোরার ঐতিহ্য থেকে উন্নত আধ্যাত্মিক লোকদের একটি সংগ্রহ বর্ণনা করে। এটি মার্কিন যুক্তরাষ্ট্রের লুইসিয়ানা রাজ্যের পশ্চিম ও মধ্য আফ্রিকান বংশোদ্ভূত এবং আফ্রো আমেরিকান ধর্মের একটি সাংস্কৃতিক রূপ। ভুডু আফ্রিকা ভিত্তিক আধ্যাত্মিক মানুষের অনেক অবতারের মধ্যে একটি। লুইসিয়ানা ক্রেওল ফরাসি ভাষার আক্ষরিক ভাষা।
আটলান্টিক দাস বাণিজ্যের ফলে ,এই অঞ্চলে আফ্রিকান সাংস্কৃতিক নিপীড়নের ফলে ভুডু নিউ অরলিন্সের ক্যাথলিক এবং ফ্রাঙ্কোফোন সংস্কৃতির সাথে একীভূত হয়। লুইসিয়ানা ভুডু প্রায়ই একে অপরের সাথে বিভ্রান্তিকর মনে হয়, তবে হাইতিয়ান ভুডু এবং ডিপ সাউথ হুডু থেকে এটি সম্পূর্ণ আলাদা নয়। এটি হাইতিয়ান ভুডু থেকে আলাদা কারণ এটি হুডু উপকরণ এবং লি গ্র্যান্ড জোবিশের ভুডু রানীদের ব্যবহারের উপর জোর দেয়। লুইসিয়ানা ভুডুর মাধ্যমেই গ্রিস গ্রিস (একটি ওলোফ শব্দ) এবং ভুডু পুতুল আমেরিকান ল্যাঙ্কনিকে প্রবর্তিত হয়েছিল।
ঔপনিবেশিক যুগে পশ্চিম আফ্রিকা থেকে ক্রীতদাস আফ্রিকানদের দ্বারা ভুডু ফরাসি লুইসিয়ানায় আনা হয়েছিল। ১৭১৯ থেকে ১৭৩১  সাল পর্যন্ত, বেশিরভাগ আফ্রিকান বন্দিকে লুইসিয়ানাতে ফাঁসি দেওয়া হয়েছিল, এবং ফিনরা এখন বেনিনের অন্যান্য গোষ্ঠীর সাথে ভাগাভাগি করে থাকে যেমন বামবারা ম্যান্ডিঙ্গো ওলোফ ইওয়ে ফুলব্রাইট ফন (এ ডোহোমেন) ইয়োরু (নাগো) চম্পা কঙ্গো ইবো আদো হাউসা এবং সাঙ্গো হোল। ) যার সাংস্কৃতিক অনুশীলনের মধ্যে রয়েছে আধ্যাত্মিকতা এবং পূর্বপুরুষের উপাসনা। সংরক্ষিত ভাষা এবং ধর্মীয় বিশ্বাস নিয়ে আসা। সমস্ত গ্রুপ লুইসিয়ানা জুড়ে উন্নয়নের জন্য দায়ী। হাজের বিষ এবং তাদের চেতনা এবং অলৌকিকতার জ্ঞান,তাদের নিজস্ব সুরক্ষা বা অন্যদের ক্ষতি করার জন্য লুইসিয়ানা ভেদু-এর প্রধান উপাদান হয়ে উঠেছে। ক্যারিবীয় অঞ্চলের সেন্ট ডোমিঙ্গুর ফরাসি উপনিবেশেও অনেক ফনকে ক্রীতদাস করা হয়েছিল। লুইসিয়ানা ভুডু ১৭০০ এর দশকের গোড়ার দিকে থেকে বিদ্যমান।
নেশ জেলা

নেশ জেলা (, ) আফগানিস্তানের কান্দাহার প্রদেশের উত্তর অঞ্চলের একটি পাহাড়ী জেলা। জেলাটি ওরজগন প্রদেশ থেকে স্থানান্তরিত করা হয়। ভৌগোলিক অবস্থান অনুযায়ী জেলাটির সীমানা হচ্ছে, উত্তর-পশ্চিম ও পূর্বাঞ্চলীয় এলাকায় ওরুজগন প্রদেশ এবং দক্ষিণে শাহ ওয়ালী কোট জেলা, খাকরেজ জেলা এবং ঘোরাক জেলা জেলার ঘিরে রেখেছে। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১১,৮০০ জন এর মত। জেলাটির কেন্দ্রীয় এলাকার নাম হ্চ্ছে নৈশ গ্রাম, যেটি মূলত শহরের কেন্দ্রীয় অঞ্চলে অবস্থান করছে।
মিয়ানিশিন জেলা

মিয়ানিশিন জেলা () আফগানিস্তানের কান্দাহার প্রদেশের একটি নব নির্মিত জেলা। এটি ২০০৫ সালে গঠন করা হয়েছিল। পূর্বে জেলাটির শাহ ওয়ালী কোট জেলা এর উত্তর অঞ্চলের একটি অংশ ছিল। ২০০৬ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১৩,৪০০ জন এর মত।
মারগারেট ওকলি ডেহফ

মারগারেট বেল (ওকলি) ডেহফ (১১ই মার্চ, ১৯২৫- ৫ ফেব্রুয়ারি,১৯৮৩) একজন ভৌত রসায়নবিদ এবং জৈব তথ্যবিজ্ঞানের অন্যতম পথপ্রদর্শক। ডেহফ জর্জটাউন বিশ্ববিদ্যালয় মেডিকাল সেন্টারের অধ্যক্ষ এবং ন্যাশনাল বায়োমেডিকাল রিসার্চ ফাউন্ডেশন (এনবিআরএফ)এর গবেষক বায়োকেমিস্ট। এখানেই তিনি জৈবরসায়ন ক্ষেত্রে গাণিতিক ও কম্পিউট্যাশনাল নিয়মের ব্যবহারের সূচনা করেন। তার কর্মজীবন উৎসর্গ করেন জীববিজ্ঞান এবং চিকিৎসায় কম্পিউট্যাশনাল প্রযুক্তির উন্নয়নে। বিশেষ করে, প্রোটিনের উৎপত্তি এবং নিউক্লিক এসিডের ডাটাবেস এবং এর তথ্যের ব্যাপারে প্রশ্ন উত্থাপনে। তিনি প্রথম সাবস্টিটউশন ম্যাট্রিকস এবং পয়েন্ট এক্সেপ্টেড মিউটেশন, এমিনো এসিডের জন্য এক- বর্ণী কোড নকশা করেন। এতে এমিনো এসিড সিকুয়েন্সে তথ্যের আকার কমে আসে এবং পাঞ্চ-কার্ড কম্পিট্যাশন সময়ে তা অত্যন্ত কার্যকরী হয়েছিল। 
ডেহফ ফিলাডেলফিয়ায় জন্মগ্রহণ করেন। তবে দশ বছর বয়সেই তিনি নিউ ইয়র্কে স্থানান্তরিত হন।  ১৯৪২ সালে বে-সাইড উচ্চ বিদ্যালয়ের ভ্যালেডেক্টোরিয়ান হিসেবে বক্তব্য দেন। এখান থেকে বৃত্তি নিয়ে নিউ ইয়র্ক বিশ্ববিদ্যালয়ের ওয়াশিংটন স্কয়ার কলেজে ভর্তি হন। ১৯৪৫ সালে তিনি ফি বেড়া কাপ্পা হিসেবে নির্বাচিত হন। 
ডেহফ জর্জ কিম্পবেলের তত্ত্বাবধানে কলম্বিয়া বিশ্ববিদ্যালয়ে কোয়ান্টাম রসায়নে পিএইচডি শুরু করেন। তার থিসিসে তিনি কম্পিউটারের সক্ষমতার নতুন আঙ্গিকে পথপ্রদর্শন করেন। তত্ত্বীয় রসায়নের ক্ষেত্রে বিশেষভাবে, পলিসাইক্লিক জৈব মলিকুলের তথ্য ও রিজয়ান্স শক্তি গণনার ক্ষেত্রে পাঞ্চড-কার্ডের ব্যবহার শুরু করেন।তার অসাধারণ অবদানের জন্য তাকে ওয়াটসন কম্পিউটিং ল্যাবরেটরি ফেলোশীপ পুরস্কার পান। এই পদকের অংশ হিসেবে "আইবিএম এর অত্যাধুনিক বৈদ্যুতিক তথ্য প্রসেসিং যন্ত্রাদি" ব্যবহারের অধিকার পান। 
পিএইচডি শেষ করে ডেহফ ইলেক্ট্রোকেমিস্ট্রি নিয়ে ডানকান এ. ম্যাকিনেসের তত্ত্বাবিধানে রকফেলার ইন্সটিটিউটে ১৯৪৮ থেকে ১৯৫১ সাল পর্যন্ত পড়াশোনা করেন। পরিবার সমেত ম্যারিল্যান্ডের যাওয়ার পর ম্যারিল্যান্ড বিশ্ববিদ্যালয় হতে গবেষক ফেলো ( ১৯৫৭- ১৯৫৯) হিসেবে নিয়োগ পান।  এখানে তিনি রাসায়নিক বন্ধন নিয়ে কাজ করেছেন। ম্যারিল্যান্ডেই তিনি সর্বপ্রথম উচ্চ গতিসম্পন্ন কম্পিউটারের সান্নিধ্যে আসেন। এরপর তিনি ন্যাশনাল বায়োমেডিকাল রিসার্চ ফাউন্ডেশনের সহকারী গবেষক হিসেবে কাজ শুরু করেন। এই পদে তিনি ২১ বছর ধরে আসীণ ছিলেন।  এখানেই পদার্থবিজ্ঞানে অভিজ্ঞতাসম্পন্ন একজন দন্তচিকিৎসক রবার্ট লেডলির সাথে কম্পিটার প্রযুক্তি বায়োমেডিকাল সমস্যার সমাধান ক্ষেত্রে ব্যবহার নিয়ে কাজ করেন। 
ডেহফের প্রণীত 'এটলাস' বড় আকারের ডিএনএ অথবা প্রোটিন সম্পর্কিত বায়োমেডিকাল গবেষণায় উল্লেখযোগ্য টেমপ্লেট হিসেবে ব্যবহার হয়ে আসছে। তার উল্লেখযোগ্য অবদানের জন্য ১৯৮০ সালে ন্যাশনাল ইন্সটিটিউট অব হেলথ তাকে পুরস্কার প্রদান করে। যদিও, তিনি লিঙ্গবৈষম্যের শিকার হয়েছিলেন বলে অনেকক্ষেত্রেই উল্লেখ করা হয়। বিশেষ করা, তার অবদানে তুলনায় তাকে যথাযথ স্বীকৃতি প্রদান করা হয়নি বললেই চলে। . ডেহফের 'এটলাস' কার্যকরীভাবে সফল হলেও অনেক বিজ্ঞানীই নিজেদের সিকুয়েন্সিং তথ্য অত্যন্ত মূল্যবান এবং জনসাধারনের জন্য  প্রকাশ করাকে সমর্থন করেন না। 
ডেহফ হৃদরোগ জটিলতায় ৫৭ বছর বয়সে ১৯৮৩ সালের ৫ই ফেব্রুয়ারি মৃত্যবরণ করেন। ১৯৮৪ সালে তার স্মৃতিতে মারগারেট ও ডেহফ পদকের পত্তন করা হয়। বায়োফিজিক্সের উপর কাজের জন্য সম্মানার্থে এই পদক দেয় হয়।